Medlem af det demokratiske parti. Han blev valgt fem gange som guvernør for staten Arkansas. Som præsident arbejdede Clinton for nedbringelse af underskuddet på de offentlige finanser, bedre uddannelse, strengere kontrol med salg af håndvåben, samt strammere miljølovgivning. Internationalt mæglede Clinton mellem parterne i Israel-Palæstina-konflikten og i Nordirland. Blandt Clintons øvrige væsentlige udenrigspolitiske resultater er Daytonaftalen, der afsluttede borgerkrigen i Bosnien.